ימים לבנים 
ימים לבנים, ארוכים, כמו בקיץ קרני החמה.; שלוות בדידות גדולה על מרחב הנהר.; חלונות פתוחים לרווחה אל תכלת דממה.; גשרים ישרים וגבוהים בין אתמול ומחר.; כל כך קל לשאת שתיקתכם, ימים לבנים וריקים; הן עיני למדו לחייך וחדלו משכבר; לזרז על לוח שעון את מרוץ הדקים.; ישרים וגבוהים הגשרים בין אתמול ומחר.; לבבי התרגל אל עצמו ומונה במתינות דפיקותיו.; ולמתק הקצב הרך מתפייס, מוותר ונרגע,; כתינוק מזמר שיר ערשו טרם סגור את עיניו,; עת האם הלאה פסקה מזמר ונרדמה.; 